Du har ret til at anmode om sletning af dine personoplysninger eller til at få dine personoplysninger fjernet fra vores systemer. Denne rettighed finder f.eks. anvendelse i følgende tilfælde:
hvis det ikke længere er nødvendigt for os at opbevare dine personoplysninger af hensyn til de formål, hvormed vi indsamlede oplysningerne, f.eks. hvis du har opsagt din forsikring, og du ikke er berettiget til nogen betalinger fra os (forældelsesfristen er udløbet);
hvis vores behandling af dine personoplysninger er baseret på dit samtykke, og du trækker dit samtykke tilbage, f.eks. hvis du har givet samtykke til direkte markedsføring, og du trækker dette samtykke tilbage;
hvis vi har baseret vores behandling af dine personoplysninger på legitim interesse, og du mener, at vores interesse ikke opvejer dine interesser og rettigheder, f.eks. i tilfælde hvor vi udfører markedsføring;
hvis vi har anvendt dine personoplysninger på en måde, som ikke stemmer overnes med gældende ret, f.eks. hvis vi har gemt dine personoplysninger i en længere periode end nødvendigt;
hvis vi har en retlig forpligtelse til at slette dine personoplysninger, f.eks. i tilfælde hvor der i henhold til gældende ret er en tidsgrænse for, hvor længe vi må gemme dine personoplysninger; eller
hvis vi behandler dine personoplysninger uden lovhjemmel.
Vi gør opmærksom på, at retten til sletning af personoplysninger kun finder anvendelse i bestemte tilfælde, idet vi som forsikringsselskab ifølge forsikrings- og regnskabslovgivningen er forpligtet til at gemme policer, skadeanmeldelser og andre oplysninger (herunder dine personoplysninger) i nærmere fastsatte perioder.
Der kan også være andre tilfælde, hvor vi ikke kan slette dine personoplysninger, f.eks. hvis det stadig er nødvendigt at behandle personoplysningerne af hensyn til de formål, hvormed vi indsamlede oplysningerne, eller hvis vores interesse i at behandle personoplysningerne opvejer dine interesser i at få dem slettet. Vi gør derfor opmærksom på, at en stor del af dine personoplysninger kan være undtaget fra retten til sletning. I disse tilfælde vil vi ikke behandle dine personoplysninger til andre formål.
Du kan finde yderligere information om denne rettighed på Datatilsynets hjemmeside.